มีอาการคันหูมากเลยเอาสำลีก้านมาปั่น พอเอาออกก็กลับมาคันเหมือนเดิมเลยต้องคอยปั่นบ่อยๆ ผ่าน2-3วันเริ่มมีอาการปวดหูและบางครั้งมีน้ำสีใสๆไหลออกมา อาการแบบนี้เกิดจากอะไร สามารถใช้ยาหยอดหูรักษาได้มั้ยคะ
สวัสดีค่ะ อาการคันที่หูมาก บางครั้งมีน้ำใสๆไหลออกมาจากหูด้วย อาจมีสาเหตุมาจาก การมีน้ำเข้าไปในช่องหูชั่วคราว แล้วทำให้เกิดการอุดตันในรูหู การอักเสบหรือติดเชื้อในช่องหู เยื่อแก้วหูทะลุ หรือการติดเชื้อที่บริเวณหูชั้นนอก อาจเป็นกลุ่มเชื้อราทำให้คันมากได้เช่นกันในเบื้องต้น ยังไม่เอายาอะไรไปหยอดในหูเอง ควรใช้น้ำเปล่าสะอาดล้างภายนอกรูหูเท่านั้น ไม่เอาอะไรไปแคะในหู เพราะอาจทำให้เกิดการบาดเจ็บมากขึ้นได้ควรไปพบแพทย์ หากยังเป็นเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจนร่วมด้วย